Marty Feldman

Martin Alan (Marty) Feldman (Londen, 8 july 1934 – Meksiko-Stêd, 2 desimber 1982) wie in Ingelske akteur, komyk en regisseur, ferneamd om syn útpûljende eagen, dy't it gefolch wiene fan in skyldkliersykte.

 Biografy 
Feldman waard berne yn it Londenske East End, as soan fan Joadske ymmigranten, Cecilia Crook en Myer Feldman, út Kiev, Oekraïne.
Hy fielde him yn syn jonkheid "iensum" benammen yn syn jierren fan evakuaasje nei it plattelân yn de Twadde Wrâldoarloch.

Feldman syn earste optreden wie mei twa freonen yn Morris, Marty and Mitch, in komeedzje beynfloede troch de Marx Brothers. Yn 1954 trof er in geastessibbe yn Barry Took, mei wa 't er teksten skreau foar radioproduksjes lykas Educating Archie, We're in Business en The Army Game. It telefyzjeprogramma Bootsie and Snudge, dêr't Feldman haadskriuwer foar wie, waard it meast besjoen op de Britske telefyzje.

Yn de simmer fan 1961 waard by Feldman slimme hypertyreoïdy fêststeld, wat syn uterlik foar altyd feroarje soe en liede soe ta it uterlik dêr 't er no noch altyd ferneamd om is.

Yn de jierren sechtich wurke er foar ferskate telefyzjeproduksjes fan de BBC en hied er benammen sukses mei Round the Horne. Yn 1966 waard Feldman haadskriuwer foar de telefyzjesearje The Frost Report, dy 't in bliuwende ynfloed hawwe soe op de takomst fan de Britske komeedzje - gâns bekende skriuwers en akteurs, lykas Barry Cryer, Michael Palin, Terry Jones en John Cleese (de lêste trije soene letter ta de oprjochters fan Monty Python hearre) makken dêr harren debút. In oare bekende show dêr't Feldman oan meiwurke wie At Last the 1948 Show mei Tim Brooke-Taylor en de lettere Pythons John Cleese, Graham Chapman en Eric Idle (yn lytsere rollen). Hy ferskynde úteinlik foar de kamera yn At Last The 1948 Show, en syn personaazje fan de "odd little man" wie in grut sukses en smiet him in eigen komeedzjeprogramma op BBC 2 op.

Ein jierren sechstich ferhuze Feldman nei Amearika. Hy trede dêr op yn sketches yn The Dean Martin Show. Yn 1970 krige er syn eigen show, The Marty Feldman Comedy Machine.
Feldman spile yn suksesfolle Amerikaanske filmproduksjes fan de jierren santich, lykas Mel Brooks syn film Young Frankenstein as Igor, Gene Wilder syn The Adventure of Sherlock Holmes' Smarter Brother en Mel Brooks syn lêste filmkomeedzje: Silent Movie. Dêrnei begûn er sels te regissearjen. Syn earste rezjy wie de komeedzje Three Foreign Legionnaires, dêr 't er ek de haadrol yn spile.

By it filmjen fan de pirate-komeedzje Yellowbeard ferstoar Marty Feldman oan in hertstilstân yn in hotel yn Meksiko-Stêd. Hy waard beïerdige op de Forest Lawn - Hollywood Hills Cemetery yn Los Angeles, yn de Garden of Heritage.

Filmografy
Film
 Jier Titel Rol Opmerkingen 1969  The Bed Sitting Room  Ferpleechster Arthur  1970  Every Home Should Have One  Teddy Brown  1971  The Magnificent Seven Deadly Sins  Man kick Tree  cameo part "Sloth"; skriuwer part "Lust" 1972  Today Mexico, Tomorrow the World  Fuotballer Marty  koarte film 1974  Young Frankenstein  Igor  1975  The Adventure of Sherlock Holmes' Smarter Brother  Sgt. Orville Stanley Sacker  Closed Up-Tight  Cat Burglar  1976  40 gradi all'ombra del lenzuolo (Sex With a Smile)  Alex, the "Bodyguard" male  part "La Guardia del Corpo" Silent Movie  Marty Eggs  1977  The Last Remake of Beau Geste  Dagobert 'Digby' Geste  
Also director & writer 1980  In God We Tru$t  Broer Ambrose  Ek regisseur en skriuwer  1982  Slapstick of Another Kind  Sylvester  1983  Yellowbeard  Gilbert  (lêste filmrol)

Telefyzje
 Jier Titel Rol OPmerkingen 1967  At Last the 1948 Show  ferskate rollen  1968–69 Marty / It's Marty  1970  Marty Amok!  telefyzjespecial 1971  Marty Abroad  telefyzjespecial 1971–72  The Marty Feldman Comedy Machine  as himsels  1971–73  The Flip Wilson Show  1972  The Marty Feldman Show  ferskaat  telefyzjefilm 1974  Marty Back Together Again  ferskate karakters  1981  The Muppet Show  as himself  telefyzjerige – ien ôflevering, "Arabian Nights"

 Keppelingen om utens 
 Marty Feldman by allmovie.com
 Marty Feldman yn de IMDb

Kategory:Ingelsk telefyzje-akteur
Kategory:Ingelsk filmakteur
Kategory:Ingelsk komyk
Kategory:Ingelsk filmregisseur
Kategory:Ingelsk senarioskriuwer
Kategory:Ingelsk harkspulskriuwer
Kategory:Ingelsk sosjalist
Kategory:Ingelsk persoan fan Joadsk komôf
Kategory:Ingelsk persoan fan Oekraynsk-Joadsk komôf
Kategory:Persoan berne yn 1934
Kategory:Persoan stoarn yn 1982